MLDataScientist/Wikipedia-uzbek-2024-05-01 huggingface dataset:
Hamza Allamov

Hamza Allamov (1982- yil 19-yanvar) — turkman futbolchisi hujumchi ampulasida oʻynaydi. 2006-yil Turkmaniston chempionatining eng yaxshi toʻpurari boʻlgan.

Biografiyasi 
Hamza Allamov 1982-yil 19-yanvarda tugʻilgan.

Hujumchi ampulasida oʻynaydi. Hamza faoliyatining katta qismini Toshoʻgʻuzning Turan klubi tarkibida oʻtkazgan. Futbolchi 2002—2009 va 2014—2015-yillarda (oxirgi ikki mavsumda jamoa „Toshhovuz“ deb atalgan) oraliqda oʻynagan.

2005-yilgi mavsumda Hamza Turkmaniston chempionatida 20 ta gol urib, toʻpurarlar roʻyxatida ikkinchi oʻrinni egallagan va 30 ta gol urgan MTTU vakili Berdimurod Shamurodovdan orqada qolgan.

2006-yilgi mavsumda Allamov 22 ta gol urib, chempionatdagi eng yaxshi toʻpurariga aylangan.

Bundan tashqari, turli yillarda Ashxoboddagi MTTU (2006-yil, Hamdoʻstlik kubogida) va Gʻuzorning „Shoʻrtan“ jamoasi (2007) tarkibida toʻp surgan. Keyinchalik „Lebap“ (2010-yil Turkmaniston chempionati bronza medali sovrindori) va „Shagadam“ jamoalarida oʻynagan.

2006-yil yanvar oyida MTTU tarkibida u Moskvada boʻlib oʻtgan Hamdoʻstlik chempionlari kubogida ishtirok etgan. Turkmaniston terma jamoasi Qirgʻizistonning „Dordoy-Dinamo“ jamoasini (2:0) va Moldaviyaning "Sherif " jamoasini (1:0) magʻlub etib, guruhda uchinchi oʻrinni egallagan Donetskning „Shaxtyor“ jamoasiiga (1:5) imkoniyatni boy bergan. Allamov barcha oʻyinlarda zaxiradan maydonga tushgan.

2007-yilda Turkmaniston chempionati doirasidagi „Turan“ — „Ashxobod Talyp Sports“ uchrashuvida u oʻyinning katta qismini darvozabon sifatida oʻtkazgan. Lekin ampulasiga qaramay oʻyinda gol urishga muvaffaq boʻlgan. Oʻyinning 4-daqiqasida Allamov hisobni ochgan boʻlsa, 38-daqiqada ukasi Umid Allamovning oʻrniga soʻnggi chiziqdagi qoʻpollik uchun maydondan chetlatilgan. Hamza darvozada turib jamoasini bir necha bor qutqarib qolgan, ammo ikkita gol oʻtkazib yuborgan va „Turon“ magʻlub boʻlgan — 1:2.

Yutuqlari

Oʻyinchi sifatida 
 Lebap

 Turkmaniston chempionatining bronza medali sovrindori (1): 2010-yil.

 Turon

 Turkmaniston chempionatining eng yaxshi toʻpurari (1): 2006-yil.

Manbalar 

19-yanvarda tugʻilganlar
1982-yilda tugʻilganlar
Yashayotgan insonlar
Turkmaniston futbolchilari
Shoʻrtan klubi futbolchilari
Oʻzbekistondagi chet ellik erkak futbolchilar
Bojan Mališić

Bojan Mališić ( ; 1985-yil 14-yanvar, Kragujevac, Yugoslaviya) — serb futbolchisi, himoyachi ampulasida oʻynagan.

Faoliyati 
Bojan Mališić oʻzining professional futbolchilik faoliyatini 2002-yilda asos solingan „Radnički“ jamoasi tarkibida boshlagan. Radnička tarkibida Mališić 2007-yil boshigacha oʻynagan va shu vaqt ichida u bir yuz yigirmata oʻyinda qatnashib, uchta gol urishga muvaffaq boʻlgan.

2007-yilda unga Serbiyaning yana bir gigant klubi Rad qiziqish bildirgan. Mališić poytaxt jamoasi bilan uch yillik shartnoma imzolagan va 2010-yil boshiga qadar oʻttiz uchta oʻyinda maydonga tushgan, bu davr mobaynida birorta ham gol muallifiga aylanmagan. Keyinchalik erkin agent sifatida „Yavor“ klubiga oʻtgan. Yavor tarkibida Bojan Mališić oʻn beshta oʻyinda bir mavsum oʻynagan va gol ura olmagan. 2010-yil oxirida u „Yavor“ bilan shartnomasini bekor qilib, Oʻzbekistonga koʻchib oʻtgan va Qarshining "Nasaf" klubi bilan shartnoma imzolagan. Futbolchini „Nasaf“ga yangi tayinlangan murabbiy Anatoliy Demyanenko taklif qilgan.

„Nasaf“ tarkibida Bojan Mališić asosiy tarkibda oʻzining ajralmas oʻrnini egallab, birin-ketin chempionlikni qoʻlga kiritgan. 2011-yilda u oʻz jamoasi bilan Osiyodagi ikkinchi muhim turnir — AFC kubogida gʻolib chiqgan. Shuningdek, „Nasaf“ bilan Oʻzbekiston vitse-chempioni va Oʻzbekiston kubogi finalchisiga aylangan. 2011-yildan 2012-yil oʻrtalariga qadar „Nasaf“ bilan oʻttiz oltita oʻyinda maydonga tushib, bitta gol muallifiga aylangan.

2012-yilning yozida u Ukraina Premyer-ligasida oʻynagan „Hoverla Ujgorod“ bilan shartnoma imzolagan. Hoverla tarkibida Mališić bir yarim mavsum oʻynagan va yigirma beshta oʻyinda qatnashib, bitta gol urgan.

2014-yil boshida u Gonkongga koʻchib oʻtgan va mahalliy klub, Saut China bilan shartnoma imzolagan.

Yutuqlari 

 „Nasaf“

 OFK kubogi sohibi: 2011-yil
 Oʻzbekiston chempionati kumush medali sohibi: 2011-yil
 Oʻzbekiston kubogi finalchisi: 2011-yil

Manbalar

Havolalar  
 
 
 

1985-yilda tugʻilganlar
14-yanvarda tugʻilganlar
Yashayotgan insonlar
Nasaf klubi futbolchilari
Persib Bandung futbolchilari
Indoneziyadagi chet ellik erkak futbolchilari
Filippindagi chet ellik erkak futbolchilari
Hong Kongdagi chet ellik erkak futbolchilari
Ukrainadagi chet ellik erkak futbolchilari
Oʻzbekistondagi chet ellik erkak futbolchilar
Liga 1 (Indoneziya) futbolchilari
Filippin futbol ligasi futbolchilari
Hong Kong Premyer-ligasi futbolchilari
Ukraina Premyer-ligasi futbolchilari
Oʻzbekiston Superligasi futbolchilari
Serbiya Superligasi futbolchilari
Serbiya birinchi ligasi futbolchilari
FC Hoverla Uzhhorod futbolchilari
FK Rad futbolchilari
FK Javor Ivanjica futbolchilari
FK Radnički 1923 futbolchilari
Serbiyalik chet ellik erkak futbolchilari
Serbiyalik erkak futbolchilar
Sergey Krot

Sergey Konstantinovich Krot (1980-yil 27-iyun, Osipovichi, Mogilev viloyati) — belaruslik futbolchi, hujumchi ampulasida oʻynagan, hozirda murabbiy. Belarus Respublikasining futbol boʻyicha sport ustasi.

Biografiyasi 
Osipovichi yoshlar sport maktabi tarbiyalanuvchisi. Kattalar futbolida u 1998-yilda Svisloch-Krovlya (Osipovichi) klubida oʻynay boshlagan. 1998-yilda oʻz klubi bilan Belarus birinchi ligasida ikkinchi oʻrinni egallagan va 1999-yilda bir mavsumni oliy ligada oʻtkazishgan. Umuman olganda, u Osipovichi klubida uch yarim mavsum davomida oʻynagan.

2001-yilning yozida u BATEga oʻtgan, ammo asosiy jamoa tarkibiga kira olmagan. U BATE tarkibida Belarus kubogida bor yoʻgʻi bitta oʻyin oʻtkazgan — 2001-yil 26-avgustda Minsk SCAFga qarshi bahsda maydonga tushgan. Keyin u ikki yarim mavsumni Darida jamosida oʻynagan, 2002-yilda u birinchi liga gʻolibiga aylangan.

Krot 2005-yilgi mavsumni „Shaxtyor“da (Salihorsk) boshlagan, mavsum oxirida Belarus chempioniga aylangan, ammo yozgi tanaffusda u Minskning „Lokomotiv“ klubiga oʻtgan. „Lokomotiv“ bilan 2006-yili oliy ligadan tushib ketgan. 2007-yilgi mavsumda u „Shaxtyor“ jamoasiga qaytgan va oʻsha yili chempionatning bronza medali sohibiga aylangan. 2009-yil boshida Sergey Smorgon jamoasiga oʻtgan. Lekin mavsum oxirida uning jamoasi oliy ligadan tushib ketgan.

2009-yilning yozida u "Nasaf" jamosiga oʻtgan va u bilan Oʻzbekiston chempionatining ikki karra bronza medali sohibiga aylangan (2009, 2010) va OFK kubogi oʻyinlarida qatnashgan. 2010—2011-yilgi mavsumda „Al-Ahed“ klubi bilan Livan chempioni boʻlgan va Osiyo kuboklarida ham ishtirok etgan.

Vataniga qaytgach, u faqat birinchi va ikkinchi liga klublari — SKVICH, Slutsk, Smorgon, Gorodeya, Baranovichi, Molodechnolarda oʻynagan. 2013-yilda u 16 ta gol bilan birinchi liga toʻpurari boʻlgan. U 2016-yilgi mavsumning bir qismini Latviya oliy ligasi autsayderi „Daugavpils“ tarkibida oʻtkazgan.

2020-yilda u ikkinchi liganing Ostrovets jamoasiga qoʻshilgan hamda mavsum davomida jamoaga bosh murabbiy boʻlgan.

Hammasi boʻlib Belarus oliy ligasida u 122 ta oʻyin oʻtkazib, 16 ta gol urgan, birinchi 200 ta oʻyinda maydonga tushib, 70 ta gol urgan.

Manbalar 

1980-yilda tugʻilganlar
27-iyunda tugʻilganlar
Yashayotgan insonlar
Belaruslik futbolchilar
Nasaf klubi futbolchilari
O‘zbekistondagi futbol legionerlari
Dmitriy Kozachenko

Dmitriy Anatoliyevich Kozachenko (  ; 1982-yil 11-yanvar, Kiyev, SSSR ) - darvozabon ampulasida oʻynaydigan ukrainalik futbolchi. Xalqaro toifadagi sport ustasi (2001-yildan).

Futbolchilik faoliyati 
Kiyevning "Smena" futbol maktabi tarbiyalanuvchisi. Birinchi murabbiyi - Mixail Labuzov. Dmitriy faoliyatini maydon o'yinchisi sifatida boshlagan, ammo oradan vaqt oʻtib darvozabonga aylangan.

Professional faoliyatini poytaxtning “Obolon” klubida boshlagan. Jamoadagi debyutini 1999-yil 17-oktyabrda “Axtyrskiy Neftyanik” ga qarshi o‘yinda (1:1) o‘tkazgan. Shundan so'ng u Poltavaning "Vorskla-2" va Brovariyaning "Nafkom" klublarida o'ynagan.

19 yoshida Dmitriy B seriyada o'ynagan Italiyaning "Siena" jamoasiga oʻtgan, ammo boshqa darvozabonlar bilan raqobatda omadi yurishmagan. Keyin u "Nafkom" klubiga qaytgan.

2005-yilning qishida darvozabon Zorya Lugansk jamosiga ko'chib o'tgan. Jamoa tarkibida 62 ta o'yin o'tkazgan. 2007-yil fevral oyida u Tavriya Simferopol jamoasiga ko'chib o'tgan. Dmitriy jamoada bor yo'g'i 2 ta o'yin o'tkazgan va erkin agent sifatida Qozog'istonning "Atirau" jamoasiga o'tgan. 2008-yilning dekabrida Dmitriy klubni tark etgan. 2010-yilda Oʻzbeksiton oliy ligasi vakili Qarshining Nasaf klubi bilan shartnoma imzolagan. Tez orada u birinchi ligaga o'tgan "Aleksandriya" klubi bilan shartnoma izmolagan. 2014-yil mart oyida darvozabon Kirovograd Zvezda jamoasiga ko'chib o'tgan.

2015-yil bahorida darvozabon Magdalinovkaning "VPK-Agro" havaskorlar klubida o'ynay boshlagan.

2015-yilning yozida Dmitriy Energiya klubiga (Novaya Kaxovka) ko'chib o'tgan.

Kozachenko penalti tepa oladigan kam sonli ukrainalik faol darvozabonlardan biri hisoblanadi.

Jamoadagi faoliyati 
2001-yilda u Pekindagi yozgi Universiadada talabalar jamoasi tarkibida ishtirok etgan va musobaqada Ukraina terma jamoasi kumush medallarni qo'lga kiritgan. Universiada g‘olibi bo‘lgach Dmitriy, xalqaro sport ustasi unvoniga sazovor bo‘lgan.

Shahsiy hayoti 
Kozachenko oliy ma'lumotli, u Respublika oliy jismoniy tarbiya maktabini, Pereyaslav-Xmelnitskiy nomidagi pedagogika universitetini tamomlagan. Oilali.

Yutuqlari 

 OFK kubogi 2011 g'olibi.
 2001-yilda Pekindagi Universiadaning kumush medali sovrindori.
 2011-yil O'zbekiston chempionati kumush medali sovrindori.
 2010-yilgi O‘zbekiston chempionatining bronza medali sovrindori.
 2011-yilgi O'zbekiston kubogi finalchisi  .
 2006-yil Ukraina Birinchi ligasi g'olibi
 Ukraina Birinchi ligasining bronza medali sovrindori (2): 2002, 2005.
 Ikkinchi liga g'olibi (2): 1999-yil ("B" guruhi), 2001-yil ("B" guruhi).

Manbalar 

1982-yilda tugʻilganlar
11-yanvarda tugʻilganlar
Yashayotgan insonlar
Ukraina murabbiylari
Ukraina futbolchilari
Nasaf klubi futbolchilari
O‘zbekistondagi futbol legionerlari
Andrija Kaluđerović

Andrija Kaluđerović ( ; 1987-yil 5-iyulda tugʻilgan) — serbiyalik professional futbolchi, OFK Beograd jamoasida hujumchi sifatida toʻp suradi.

Klubdagi faoliyati 
2003-yil 13-dekabrda 16 yoshida Kaluđerović OFK Beograd jamoasidagi debyutini Stevika Kuzmanovski murabbiyligi ostida o‘tkazgan va bu o‘yinda Hristijan Kirovskining o‘rniga “Budućnost Banatski Dvor”ga qarshi oʻyinda maydonga tushgan. U keyingi uch mavsumning ko'p qismini turli klublarda, xususan Serbiya Birinchi Ligasida "Spartak Subotitsa"da ijarada o'tkazgan. 2009-yil qishki transfer oynasida Kaluđerović OFK Beograddan Serbiya Superligasining boshqa klubi Radga koʻchib oʻtgan.

Red Star Belgrad 
2010-yil avgust oyida Kaluđerović "Srvena Zvezda" bilan uch yillik shartnoma imzolagan. U 2010—2011-yilgi mavsumda Ivitsa Iliev bilan bir xil 13 ta gol urgan holda liganing eng yaxshi to'purari bo'lgan. 2012-yilning fevralida Kaluđerović Xitoy Superligasi klubi "Beijing Guoan"ga transfer qilingan.

2013-yil iyul oyida Kaluđerović Serbiyaga qaytib, "Voyvodina" jamosi tarkibida bir mavsumga ijara asosida oʻynagan. Keyinchalik uning ijarasi 2014-yilning yanvarida Kiprning AEL Limassol klubiga o'tkazilgan.

Brisbane Roar 
2015-yil 29-yanvarda Brisbane Roar 2014—2015-yilgi A-liganing qolgan qismida serbiyalik futbolchini sotib olganliklarini e'lon qilgan. Klubga kelgach, Kaluđerović 2012-yilgi Osiyo Chempionlar Ligasida, keyin esa Pekin Guoan safiga kelganidan beri "Roar" tarkibiga oʻtib Avstraliyada o'ynashni orzu qilganini aytgan. U jamoadagi debyutida ilk golini Central Coast Marinersga qarshi o'yinda (2:0) kiritgan.

Wellington Phoenix 
2017-yil 15 avgustda Kaluđerović bir yillik shartnoma asosida Wellington Phoenix jamoasida o'ynash uchun A-ligaga qaytishini e'lon qilgan. U 2017—2018-yilgi mavsumda 9 gol bilan jamoaning eng yaxshi to'purari bo'lgan.

Olimpija Ljubljana 
2018-yil iyun oyida Kaluđerović Sloveniya chempioni Olimpija Ljubljana bilan ikki yillik shartnoma imzolagan. Biroq u klubda bor-yo'g'i ikki oyqolgan va birorta oʻyinda maydionga tushmagan.

Delhi Dynamos 
2018-yilning avgust oyida Kaluđerović Hindiston Superligasi klubi Delhi Dynamos bilan shartnoma imzolagan.

Inter Zaprešić 
2019-yil yanvar oyida Kaluđerović Xorvatiyaning "Inter Zaprešić" klubi bilan shartnoma imzolagan. 2021-yilda Kaluđerović Oʻzbekiston chempionati ishtirokchisi Qarshining Nasaf futbol klubi bilan shartnoma imzolagan. Oradan bir yil oʻtib u klubni tark etgan

Yutuqlari 
OFK Beograd

 Serbiya va Chernogoriya kubogi : ikkinchi o'rin sohibi 2005—2006

Žalgiris

 A Lyga : 2016-yil
 Litva kubogi : 2016-yil

"Nasaf"

 OFK kubogi : ikkinchi o'rin sohibi 2021

Manbalar 

1987-yilda tugʻilganlar
Yashayotgan insonlar
2008-yilgi yozgi Olimpiya oʻyinlari futbolchilari

Serbiya futbolchilari
Nasaf klubi futbolchilari
Oʻzbekistondagi chet ellik erkak futbolchilar
Aleksandr Glazov

Aleksandr Glazov ( ) (1970-yil 30-aprel) - latviyalik futbolchi, himoyachi va yarim himoyachi ampulasida oʻynaydi, futzalchi. U futbol va mini-futbol bo'yicha Latviya milliy terma jamoasida o'ynagan.

Biografiyasi 
Riga SDYUSSHOR tarbiyalanuvchisi. Kattalar jamoasida Aleksandr 1988-yilda RAF klubida (Jelgava) o'ynay boshlagan, to'rt mavsumni SSSR ikkinchi va ikkinchi quyi ligalarida o'tkazgan. Shuningdek, ushbu davrda u KFK o'rtasidagi Latviya va Estoniya SSR chempionatlarida LSSR yoshlar jamoasida, Pardaugava, Zvezda (Tallin) klublari safida ijara asosida toʻp surgan.

SSSR parchalanganidan keyin u Latviya Premyer-ligasida "Pardugava" (Riga), "Vidus" (Riga), RAF (Jelgava), "Vilan-D"/" Dinaburg " (Daugavpils) klublarida o'ynagan. Gauja "(Valmiera), "FK polis" (Riga) jamoalari tarkibida ijara asosida oʻynagan. 1994-yilda Jelgava klubi tarkibida milliy chempionatning kumush medali sovrindori bo'lgan. Daugavpils klubi tarkibida u uchta medalni qo'lga kiritgan - 1995-yilda kumush, 1996 va 1997-yillarda esa bronza medaliga sazovor bo'lgan. 1997-yilgi Latviya kubogi finalchisi hisoblandi. aleksandr Latviya oliy ligasida jami 111 ta o‘yin o‘tkazib, 3 ta gol urgan. Futbolchi Yevropa musobaqalarida qatnashgan.

Aleksandr xorij klublarida ham to'p surgan - 1993-yilda Shvetsiya uchinchi divizionida "Vesteros"da, 1999-yilda esa O'zbekiston oliy ligasida "Nasaf" (Qarshi) jamoalari tarkibida o'ynagan.

U Latviya terma jamoasi safida 1992-yil 12 avgustda Litvaga qarshi jahon chempionati saralash bahsida debyut qilgan. Hammasi bo'lib 1992—1994 yillarda 15 ta o'yin o'tkazgan. 1993-yil Boltiqbo'yi kubogi g'olibligini qoʻlga kiritgan.

Katta futbolni tark etgach, u futzal bilan shug'ullangan, Latviya terma jamoasi tarkibida o'n yildan ortiq o'ynagan.

Manbalar 

1970-yilda tugʻilganlar
30-aprelda tugʻilganlar
Yashayotgan insonlar
SSSR futbolchilari
Latviyalik futbolchilar
Nasaf klubi futbolchilari
Oʻzbekistondagi chet ellik erkak futbolchilar
Shukur Jumayev

Shukur Boboqulovich Jumayev (1957-yil 1-yanvar, Sirdaryo tumani, Sirdaryo viloyati, Oʻzbekiston SSR) — oʻzbekistonlik olim, qishloq xoʻjaligi fanlari boʻyicha falsafa doktori (PhD).

Biografiyasi 
Shukur Jumayev 1957-yil 1-yanvar Sirdaryo tumanida tugʻilgan. 1980-yilda Toshkent davlat universiteti biologiya-tuproqshunoslik fakultetini „agroximik-tuproqshunos“ mutaxassisligi boʻyicha tamomlagan. 1980—1982-yillarda Qashqadaryo zonal agroximlaboratoriyasida bosh radiologi, 1983—1985-yillarda Oʻrta Osiyo oʻsimliklarni himoya qilish ilmiy tadqiqot instituti aspiranti, 1986—1989-yillarda „Gʻoʻza seleksiyasi va urugʻchiligi“ laboratoriyasi kichik ilmiy xodimi, 1989—1990-yillarda shu laboratoriyaning katta ilmiy xodimi, 1990—1992-yillarda Oʻrta Osiyo oʻsimliklarni himoya qilish ilmiy tadqiqot instituti kichik ilmiy xodimi, keyinchalik katta ilmiy xodimi, 1993—2003-yillarda Oʻzbekiston Paxtachilik ilmiy tadqiqot instituti Qashqadaryo filialining „Gʻoʻza seleksiyasi va urugʻchiligi“ laboratoriyasi katta ilmiy xodimi, 2003—2011-yillarda shu filialda ilmiy ishlar boʻyicha direktor oʻrinbosari, 2011—2016-yillarda filial direktori, 2016—2021-yillarda ilmiy ishlar boʻyicha direktor oʻrinbosari vazifasida ishlagan. 2022-yildan Janubiy dehqonchilik ilmiy tadqiqot instituti „Organ-mineral oʻgʻitlar va agrokimyoviy yalpi tahlillar“ laboratoriyasi boshligʻi.

Ilmiy faoliyati 
1986—2021 yillar mobaynida qishloq xoʻjaligi fanlari doktori, professor I. M. Rahmatov bilan birgalikda „Gʻoʻza seleksiyasi va urugʻchiligi“ yoʻnalishida olib borgan ilmiy tadqiqotlari natijasida Qashqadaryo viloyatini tuproq-iqlim sharoitiga mos 3 ta ingichka tolali (Qashqadaryo-1, Qashqadaryo-5, Qashqadaryo-7) va 4 ta oʻrta tolali (OʻzPITI-2601, SP-2602, SP-2603, Shahrisabz-1) gʻoʻza navlarini yaratishgan. Qishloq xoʻjaligi boʻyicha falsafa doktorlik dissertatsiyasini 2018-yilda „Qashqadaryo viloyati tuproq-iqlim sharoitiga mos gʻoʻzaning ingichka va oʻrta tolali navlarini yaratish va joriy etish“ mavzusidahimoya qilgan. 100 ortiq maqolalar va tezislar muallifi.

Mukofotlari 
 „Oʻzbekiston Respublikasi mustaqilligining 30 yilligi“ esdalik nishoni (2021).

Manbalar 

Qishloq xoʻjaligi sohasi olimlari
Oʻzbekiston olimlari
Fan doktorlari
Prezident maktabi (Qarshi)

Qarshi Prezident maktabi („Prezident taʼlim muassasalari agentligi“ saytida Qarshi shahridagi Prezident maktabi) — 2021-yil 4-oktyabr kuni Qarshi shahrida ochilgan zamonaviy taʼlim muassasasi. Maktabda darslar STEAM yoʻnalishiga oid oʻquv qoʻllanma va darsliklar orqali olib boriladi. Maktabga xorijiy davlatlardan 12 nafar mutaxassislar jalb qilingan. Ular bilan birga 25 nafar mahalliy oʻqituvchilar faoliyat yuritadi. Prezident maktablari uchun kirish imtihonlari Cambridge universitetining Cambridge Assessment International Education imtihon kengashi tomonidan oʻtkaziladi.

Ochilish tarixi 
Qarshi shahridagi ushbu oʻquv muassasasi rasman 2021-yil 11-oktyabrda ochilgan. Kompleks tarkibida 168 oʻrinli oʻquv binosi, barcha sharoitlarga ega yotoqxona, gimnastika va sport zallari, suv havzasi, oshxona va dars tayyorlash xonalari va 15 oʻrinli oʻqituvchilar yotoqxonasi mavjud. 2021-yil maktabga 10 mingdan ziyod oʻquvchi hujjat topshirib, shundan 144 nafari qabul qilinadi. Maktab bitiruvchilari shahodatnoma, attestat, shuning bilan birga xalqaro darajadagi dastur diplomiga ega boʻlishi mumkin. 2021-yil 11-oktyabr kuni O'zbekiston Respublikasi Prezidenti Qarshi shahridagi Prezident maktabiga tashrif buyurdi.

Qabul qilish tartibi 
Prezident maktablariga 4-sinfni tamomlagan o‘quvchilar qabul qilinadi. Prezident maktablariga hujjatlarni topshirish uchun talabgorlar STEAM fanlardan oʻtgan oʻquv yilini matematika va tabiatshunoslik fanlaridan aʼlo bahoga tugatgan boʻlishlari shart. Bundan tashqari, talabgor oʻquvchilar oʻqiyotgan maktab Prezident maktabi joylashgan hududga mansub boʻlishi lozim. Har bir alohida Prezident maktabining yillik qabul kvotasi 5-sinf uchun 24 nafar oʻquvchidan iborat boʻlib, ular keyinchalik ikkita sinfga bir xil — 12 nafardan oʻquvchi taqsimlanadi. Unga qadar oʻquvchilar quyidagi 3 ta bosqichdan oʻtishadi:

1.

2.

3.

2021—2022-oʻquv yili 
Qarshi shahridagi Prezident maktabiga 2021—2022-o‘quv yilida maktabga 10 mingdan ziyod oʻquvchi hujjat topshirib, shundan 144 nafari qabul qilingan.

Qulayliklar 

 Maktab oʻquvchilari bepul taʼlim, 5 mahal ovqat, bepul maktab formasi va bepul yotoqxona bilan taʼminlanadi.
 Har bir oʻquvchi davlat tomonidan maktab davrida foydalanish uchun shaxsiy komputer bilan taʼminlanadi.
 Darslardan soʻng kamondan otish va chavandozlik, suzish, futbol kabi sport turlaridan va drama hamda musiqiy asboblar oʻrganish uchun mashgʻulotlar tashkil qilinadi.

Yana qarang 

 Prezident maktablari
 Prezident maktabi (Andijon)
 Prezident maktabi (Fargʻona)
 Prezident maktabi (Namangan)
 Prezident maktabi (Navoiy)
 Prezident maktabi (Buxoro)
 Prezident maktabi (Termiz)

Manbalar 

Prezident maktablari
Oʻzbekistondagi prezident maktablari
Qashqadaryo viloyatida oʻquv yurtlari
Surayyo Negmatova

Surayyo Teshayevna Negmatova (1973-yil 29-mart, Shahrisabz tumani, Qashqadaryo viloyati, Oʻzbekiston SSR) — oʻzbekistonlik olima, qishloq xoʻjaligi fanlari doktori, katta ilmiy xodim.

Biografiyasi 
Surayyo Negmatova 1973-yil 29-martda Shahrisabz tumanidagi Moʻminobod qishlogʻida tugʻilgan. 1990—1996-yillarda Qarshi davlat universiteti biologiya fakultetida tahsil olgan. 1997—2000-yillardada Shahrisabz tumani 75-maktabda biologiya fani oʻqituvchisi, 2000—2001-yillarda Shahrisabz tumani Ulugʻbek nomli biolaboratoriyada agronomi, 2002—2009-yillarda Qarshi muhandislik-iqtisodiyot instituti aspiranti boʻlgan. 2011-yildan Oʻzbekiston paxtachilik ilmiy-tadqiqot instituti „Almashlab ekish va gʻoʻza viltiga qarshi kurash“ boʻlimiga ilmiy xodimi, keyinchalik „Almashlab ekish va gʻoʻza viltiga qarshi kurash choralari“ laboratoriyasi mudiri vazifasida faoliyat yuritmoqda.

Ilmiy faoliyati  
2012-yilda Paxtachilik ilmiy-tadqiqot institutida „Turli muddatlarda va meʼyorlarda angʻizga ekilgan moshning oʻsishi, rivojlanishi, hosildorligi“ mavzusida nomzodlik, 2018-yilda „Taqirsimon va tipik boʻz tuproqlar sharoitida gʻoʻza hosildorligini oshirishda uning qator oralariga ishlov berish texnologiyasini takomillashtirish“ (Qashqadaryo va Toshkent viloyatlari misolida) mavzusida doktorlik dissertatsiyasini himoya qilgan. 100 dan ortiq ilmiy maqolalar, 12 ta ishlab chiqarishga oid tavsiyalar va 5 ta monografiya muallifi.

Manbalar 

Oʻzbekistonlik olim ayollar
Qishloq xoʻjaligi sohasi olimlari
Fan doktorlari
Motamsaro Ona majmuasi (Qarshi)

Motamsaro Ona majmuasi — Qarshi shahrida joylashgan Motamsaro Ona majmuasi 2004-yil Geolog MFY qurilgan. Davlat mulki. Qashqadaryo viloyati madaniy meros boshqarmasi operativ boshqaruv huquqi asosida.
Xar

Xar (; X̌ār) yoki Har — Pokistonda joylashgan Xaybar Paxtunxva hududiy birgligining Bajor tumani markazi. Afgʻoniston bilan chegara yaqinida joylashgan. Bajor skautlarining bosh qarorgohi ushbu shaharchada joylashgan. Shuningdek, Bajor mahalliy sudi va fuqarolik koloniyasi ham shu yerda joylashgan. Aholisi 2017-yilda 130 267 kishini tashkil etgan.

Shahardagi 2023-yilning 30-iyulida Ulamo-i islom jamiyati partiyasi yigʻilishi chogʻida sodir etilgan portlash paytida 40 dan ortiq odam halok boʻlgan.

Manbalar 

Pokiston

Koordinatalar Vikimaʼlumotlarda
Pokiston shaharlari
Dilorom Yormatova

Dilorom Yormatovna Yormatova (1947-yil, Nurobod tumani, Samarqand viloyati, Oʻzbekiston SSR) — oʻzbekistonlik olima, qishloq xoʻjaligi fanlari doktori, professor (1993).

Biografiyasi 
Dilorom Yormatova 1947-yil Nurobod tumani Jom qishlogʻida oʻqituvchi oilasida tugʻilgan. 1969-yilda Samarqand qishloq xoʻjaligi instituti agronomiya fakultetini tugatgan. 1969—1997-yillarda Samarqand qishloq xoʻjaligi instituti assistenti, oʻqituvchi, professor vazifasida ishlagan. 1997-yildan Oʻzbekiston jahon tillari universiteti tabiiy fanlar kafedrasi professori.

Ilmiy faoliyati 
1974-yilda fan nomzodlik dissertasiyasini yoqlab, respublika sharoitida mutlaqo yangi boʻlgan soya oʻsimligi agrotexnikasi bilan shugʻullanadi. 1992-yilda Butunittifoq Paxtachilik institutida „Oʻzbekistonda soya yetishtirish agrotexnikasini ilmiy asoslash“ mavzusida doktorlik dissertasiyasini yoqlagan. Soya oʻsimligining beshta navini yaratib, uchta patent olgan. Ertapishar „Kelajak“ nomli bugʻdoy navini yaratgan. Respublikaga birinchilardan boʻlib ekologik toza moy beruvchi zaytun oʻsimligi olib kelgan, ikkita „Izumrud“ va „Qorakoʻz“ nomli yangi navlarini yaratib, 2015-yilda davlat reyestriga kiritildi. „Zaytun yetishtirish agrotexnikasi“, „Oʻzbekiston zaytuni“ nomli monografiyalar, 63 ta darslik, 70 ta ilmiy maqolalalar muallifi. Badiiy adabiyotga oid 21 nomdagi kitoblari, jumladan, „Yusuf va Zulayho“, „Nodirabegim muhabbati“, „Aylanayin ishq“, „Marmarga bitilgan sevgi“ kabi asarlari nashr ettirilgan. Olima haqida Xosiyat Bobomurodova „Dalalarni kuylatgan ayol“ nomli asar yozgan.

Manbalar

Havolalar  
"Ҳаёт ҳақиқатлари": Дилором Ёрматова | Hayot haqiqatlari: Dilorom Yormatova
Oʻzbekistonlik olim ayollar
Qishloq xoʻjaligi sohasi olimlari
Fan doktorlari
Professorlar